Ueber das ind. Arzneibuch des Meisters Bartholomaeus. 481 



von der dev nicht mait ist di besaichet sich, nim ein vinserlein, 

 da ein agstain inne sei vnd begeuz daz mit weich prunn. swelche daz 

 getrinchet di nicht maid ist di besaichet sich. 



Daz ist ein guete ertzuei vor di vloch. nim laugen vnd mische sei 

 mit gaizzeinem pluet vnd sprenge da mit swa dv hin wellest, dv pist 

 sicher var (!) vlochen. 



von den egeln. Swem man di egeln setzen wil. als man sei ge- 

 vangen hat, so schol man sei legen in ein rainez wazzer vnd schol auf 

 sei werfen saltz (f. 87'') vnd schol sei lazzen ligen in dem wazzer ainen 

 halben tach vnd schol si dann auz dem wazzer neraen vnd legen in ein 

 ander wazzer dez rain sei, vnd schol in geben dar in prosem vnd fe- 

 nichel vnd ander guet chraut, vnd schol si also haben zwen tage, vnd 

 daz wazzer schol man aines in dem tag wandeln vnd swä man wil da 

 dev peizze da schol man pluet hin streichen. 



von dem rosen oel. Swer rosen oel machen wil, der schol nemen 

 guet oel vnd giezz daz oel in ein peche da rainez wazzer inne sei, vnd 

 schol daz wol vnder einander rueren, so vellet daz pose von dem ole 

 an den grünt, vnd schol daz ole nemen vnd legen in ain peche vnd 

 rosen dar zue, vnd schol daz auf ein gluet setzen vn schol iz also lazzen 

 wallen auf der gluet zwen tag gar sampft,.alle tag ein guet weil, man 

 schol hueten daz icht langes dar zv chvm, vnd schol danne daz 61 nemen 

 vnd setzen an di sunne vnd lazzen dar an sten vier tag, vnd schol denn 

 di rosen auz dem oel drukchen, vnd schol sev denn hin werfen, vnd 

 schol ander frisch rosen dar in legen vnd setzen an die sunne vnd 

 lazzen dar an sten drei tag. 



von dem vergibt, nim weibes spunne milich vnd honichsaim 

 vnd ezzeich vnd saltz allez in geleicher wage vn temper iz wol vnder 

 einander vnd salbe dich da mit, wand für daz vergicht ist iz guet. Amen. 



Blatt 88 enthält nur Federproben von den verschiedensten 

 Händen. Eine derselben hat noch im XV. Jahrb. 88' folgende 

 Sprüche uncj Anfange in Q'/a Zeile hintereinander geschrieben: 



Junger weib sinn vnd alter mann minn vnd junger ros 

 laufFen schol nymand tewr chaufFen. 



Ich pin eilend ach got daz wend ! mich czimpt in meinen 

 sinnen tet waschen als wol als minnen. Iz wurt manigow 

 waschen an laug vnd an aschen etc. 



wol auf nach cherzzen magdalen Jekel wil nach chri- 

 chen gen. 



Sitzb. d. plül.-hist. Cl. LXXI. Bd. III. Hft. 31 



